Samhradh

Is séasúr é an samhradh, an séasúr is teo nó is grianmhara den bhliain. Bíonn an samhradh ann idir an t-earrach agus an fómhar.  

 In Éirinn 
mion|Oíche Fhéile San Seáin le Jules Breton, 1875 sa Fhrainc
De réir fhéilire traidisiúnta na hÉireann, tosaíonn an samhradh ar an gcéad lá de mhí na Bealtaine agus leanann sé ar aghaidh go dtí 31ú Iúil. Bíonn Bealtaine, Meitheamh agus Iúil níos tirime agus níos grianmhara in Éirinn ná mí Lúnasa.

Ach tosaíonn an samhradh san Eoraip anois ar na gcéad lá de mhí an Mheithimh agus leanann an samhradh  ar aghaidh go dtí deireadh mhí Lúnasa.  De réir Met Éireann, is sa samhradh a bhíonn na trí mhí is teo den bhliain. In Éirinn is iad Meitheamh, Iúil agus LúnasaLá Lúnasa nó 'Lammastide', an chead lá den fhómhar, de réir Fhéilire na nGael agus ceann de mhórfhéilte na nGael (fadó) => an fómhar a bhaint & féile an fhómhair. Ainmníodh mí Lúnasa as Lugh, nó Lú, duine de na déithe ba thábhachtaí ag na sean-Cheiltigh na míonna sin. Is minic a bhíonn Lúnasa fliuch, i bhfad níos fliche ná Bealtaine-Iúil, ach bíonn daoine ar a laethanta saoire fós.

 Eolaíocht 
De bhrí go bhfuil ais an Domhain claonta i dtaca lena fhithis thart ar an nGrian, ní hionann an oiread griansolais a thiteann ar an dá leathsféar an t-am ar fad i rith na blianaHussey, Matt - FRÉAMH AN EOLAIS: Ciclipéid eolaíochta agus teicneolaíochta (Coiscéim 2011). 

Cuireann sé seo leis na hathruithe aeráide is bun leis na séasúir éagsúla sna leathsféir, samhradh sa leathsféar theas nuair atá sé ina gheimhreadh sa leathsféar thuaidh, agus a mhalairt.

 Seanfhocal 
 Dá fhada samhradh, tagann an geimhreadh.

 Féach freisin 

 Am samhraidh
 Oíche Fhéile San Seáin

 Naisc 

 Séasúir (dán)

 Tagairtí 

Catagóir:Séasúir
Catagóir:Samhradh